OpenLLM-France/wikimedia huggingface dataset:
# Llista d'integrals de funcions logarítmiques

Tot seguit es presenta una llista de primitives de funcions logarítmiques. Per consultar una llista completa de primitives de tota mena de funcions adreceu-vos a taula d'integrals
Nota: Al llarg d'aquest article se suposa que x>0.
    $\int \ln cx\;dx=x\ln cx-x$
    $\int \ln(ax+b)\;dx=x\ln(ax+b)-x+{\frac {b}{a}}\ln(ax+b)$
    $\int (\ln x)^{2}\;dx=x(\ln x)^{2}-2x\ln x+2x$
    $\int (\ln cx)^{n}\;dx=x(\ln cx)^{n}-n\int (\ln cx)^{n-1}dx$
    $\int {\frac {dx}{\ln x}}=\ln |\ln x|+\ln x+\sum _{k=2}^{\infty }{\frac {(\ln x)^{k}}{k\cdot k!}}$
    $\int {\frac {dx}{(\ln x)^{n}}}=-{\frac {x}{(n-1)(\ln x)^{n-1}}}+{\frac {1}{n-1}}\int {\frac {dx}{(\ln x)^{n-1}}}\qquad {\mbox{(per }}n\neq 1{\mbox}}$
    $\int x^{m}\ln x\;dx=x^{m+1}\left({\frac {\ln x}{m+1}}-{\frac {1}{(m+1)^{2}}}\right)\qquad {\mbox{(per }}m\neq -1{\mbox}}$
    $\int x^{m}(\ln x)^{n}\;dx={\frac {x^{m+1}(\ln x)^{n}}{m+1}}-{\frac {n}{m+1}}\int x^{m}(\ln x)^{n-1}dx\qquad {\mbox{(per }}m\neq -1{\mbox}}$
    $\int {\frac {(\ln x)^{n}\;dx}{x}}={\frac {(\ln x)^{n+1}}{n+1}}\qquad {\mbox{(per }}n\neq -1{\mbox}}$
    $\int {\frac {\ln {x^{n}}\;dx}{x}}={\frac {(\ln {x^{n}})^{2}}{2n}}\qquad {\mbox{(per }}n\neq 0{\mbox}}$
    $\int {\frac {\ln x\,dx}{x^{m}}}=-{\frac {\ln x}{(m-1)x^{m-1}}}-{\frac {1}{(m-1)^{2}x^{m-1}}}\qquad {\mbox{(per }}m\neq 1{\mbox}}$
    $\int {\frac {(\ln x)^{n}\;dx}{x^{m}}}=-{\frac {(\ln x)^{n}}{(m-1)x^{m-1}}}+{\frac {n}{m-1}}\int {\frac {(\ln x)^{n-1}dx}{x^{m}}}\qquad {\mbox{(per }}m\neq 1{\mbox}}$
    $\int {\frac {x^{m}\;dx}{(\ln x)^{n}}}=-{\frac {x^{m+1}}{(n-1)(\ln x)^{n-1}}}+{\frac {m+1}{n-1}}\int {\frac {x^{m}dx}{(\ln x)^{n-1}}}\qquad {\mbox{(per }}n\neq 1{\mbox}}$
    $\int {\frac {dx}{x\ln x}}=\ln \left|\ln x\right|$
    $\int {\frac {dx}{x^{n}\ln x}}=\ln \left|\ln x\right|+\sum _{k=1}^{\infty }(-1)^{k}{\frac {(n-1)^{k}(\ln x)^{k}}{k\cdot k!}}$
    $\int {\frac {dx}{x(\ln x)^{n}}}=-{\frac {1}{(n-1)(\ln x)^{n-1}}}\qquad {\mbox{(per }}n\neq 1{\mbox}}$
    $\int \ln(x^{2}+a^{2})\;dx=x\ln(x^{2}+a^{2})-2x+2a\tan ^{-1}{\frac {x}{a}}$
    $\int {\frac {x}{x^{2}+a^{2}}}\ln(x^{2}+a^{2})\;dx={\frac {1}{4}}\ln ^{2}(x^{2}+a^{2})$
    $\int \sin(\ln x)\;dx={\frac {x}{2}}(\sin(\ln x)-\cos(\ln x))$
    $\int \cos(\ln x)\;dx={\frac {x}{2}}(\sin(\ln x)+\cos(\ln x))$
    $\int e^{x}\left(x\ln x-x-{\frac {1}{x}}\right)\;dx=e^{x}(x\ln x-x-\ln x)$
    $\int {\frac {1}{e^{x}}}\left({\frac {1}{x}}-\ln x\right)\;dx={\frac {\ln x}{e^{x}}}$
    $\int e^{x}\left({\frac {1}{\ln x}}-{\frac {1}{x\ln ^{2}x}}\right)\;dx={\frac {e^{x}}{\ln x}}$

## Referències

* Milton Abramowitz i Irene A. Stegun, Handbook of Mathematical Functions with Formulas, Graphs, and Mathematical Tables, 1964. Unes quantes integrals es troben a pàgina 69 d'aquest llibre clàssic.
# Maggi

Maggi és una marca internacional de sopes instantànies, de dauets de brou, ketchups, salses, condiments i fideus instantanis. Propietat de Nestlé des de 1947, la companyia original va ser fundada a Suïssa el 1872 per Julius Maggi.

## Referències

* ↑ «Noodles in India». euromonitor.com, 01-01-2014.
* ↑ Cult. Iconos de una generación (paper) (en castellà). Madrid: Edimat libros, 2008, p.289. ISBN 978-84-9794-079-5 [Consulta: 28 octubre 2014].
Viccionari
# Pine Ridge

«Pine Ridge» té aquests significats:
# Waterman (cràter)

Waterman és un cràter d'impacte que es troba a la cara oculta de la Lluna, de manera que no es pot veure directament des de la Terra. Es troba al costat de la banda sud de la muralla del prominent cràter Tsiolkovskiy. Gairebé connectat al sud-oest es troba Neujmin, de manera que Waterman es troba entre aquests dos cràters.
* Localització de Waterman (centre de la imatge)
* Fotografia de la missió Lunar Orbiter 3
* Vista obliqua des de l'Apollo 17
La vora exterior de Waterman ha estat una mica modificat per la seva proximitat a Tsiolkovskiy al nord, i presenta una forma lleument oval. El perfil de la vora apareix desgastada i irregular, amb materials expulsats acumulats a la banda nord de la plataforma interior. Destaquen dues zones de baix albedo al costat sud del sòl interior, habitualment formades per dipòsits de lava basàltica. Unes quantes crestes baixes es localitzen al voltant del centre i també a l'est del punt mitjà.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Ein Keloheinu

Ein Keloheinu (en hebreu: אֱין כֱּאלֹהֱינוּ, "no hi ha ningú com el nostre Déu") és un conegut himne jueu. Hi ha una versió d'aquest himne amb un melodia tradicional catalana del segle xv que també és emprada com a base dels Segadors, l'himne nacional català.

## Referències

* ↑ Ein K'Eloheinu, YouTube.

## Vegeu també

* Jueus catalans
# Ein ad-Duyuk al-Foqa

Ein ad-Duyuk al-Foqa (àrab: عين الديوك الفوقا, ʿAyn ad-Duyūk al-Fawqā) és un municipi palestina de la governació de Jericó a l'est de Cisjordània situada a la vall del Jordà, 3 km al nord-oest de Jericó. Segons l'Oficina Central Palestina d'Estadístiques, Ein ad-Duyuk at-Foqa tenia una població de més de 814 habitants a mitjans de l'any 2006. En 1997 els refugiats palestins constitueixen 27.9% de la població. L'atenció primària de salut al poble es fa a través de les contribucions del Ministeri de Salut i el Comitè d'Ajuda Mèdica.

## Referències

* ↑ Projected Mid -Year Population Arxivat 2012-02-07 a Wayback Machine. for Jericho District by Locality 2004- 2006 Palestinian Central Bureau of Statistics
* ↑ Palestinian Population by Locality and Refugee Status Arxivat 2008-11-18 a Wayback Machine. (1997) Palestinian Central Bureau of Statistics.
* ↑ «West Bank Health care». Arxivat de l'original el 2006-03-13. [Consulta: 25 març 2017].
# Priapichthys panamensis

Priapichthys panamensis és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,5 cm de longitud total.

## Distribució geogràfica

Es troba a Centreamèrica: Panamà.

## Referències

* ↑ «Priapichthys panamensis». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# El Reixac (Olost)

El Mas Reixach o el Reixac és una masia al terme d'Olost (Lluçanès) inclosa a l'Inventari del Patrimoni Arquitectònic de Catalunya.

## Arquitectura

Edifici de planta rectangular, orientat a migdia, amb teulada a dos vessants amb el carener paral·lel a la façana principal on hi ha un portal fet per Camil Pallàs l'any 1950. Les façanes tenen restes de l'arrebossat. La majoria de finestres són allindades amb un dintell de pedra treballada monolítica. Hi ha una porxada d'arcs de mig punt de dos pisos a la façana posterior.
A la part del darrere hi ha una cisterna i una eixida realitzades entre els anys 1905-1912. Al davant hi ha una gran era de batre.

## Història

La genealogia "Reixach" es remunta a l'any 1000. Aquest cognom ja és esmentat l'any 1050 en que es fa una donació, de l'hereva de Duran Reixach, d'una vinya i altres terres a l'església d'Olost.
El 1364 s'amplia el patrimoni en fer-se amb el Reixach "mitjà".
El 1406, se cita "Reixach d'Olost" com a casa súbdita del monestir de Lluçà.
El 1750 es va reformar tota la casa.

## Referències

* ↑ VISSIR3, ICGC
* ↑ Nomenclàtor oficial de toponímia major de Catalunya, ICGC
* 1 2 3 4 5 6 «Mas Reixach». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 agost 2021].
# Rankamaïta

La rankamaïta és un mineral de la classe dels òxids. Rep el seu nom del professor Kalervo Rankama (1913–1995), geoquímic finlandès de la Universitat de Hèlsinki.

## Característiques

La rankamaïta és un òxid de fórmula química (Na,K,Pb)(Ta,Nb,Al)₄(O,OH)$_{10}$. Cristal·litza en el sistema ortoròmbic. La seva duresa a l'escala de Mohs es troba entre 3 i 4.
Segons la classificació de Nickel-Strunz, la rankamaïta pertany a «04.DM - Minerals òxids amb proporció metall:oxigen = 1:2 i similars, amb cations grans (+- mida mitja); sense classificar» juntament amb els següents minerals: sosedkoïta, cesplumtantita, eyselita i kuranakhita.

## Formació i jaciments

Va ser descoberta l'any 1969 a les graves de cassiterita de Mumba, als monts Masisi, a la regió de Kivu Nord de la República Democràtica del Congo. També ha estat descrita a la mina Manono, a Katanga, també a la República Democràtica del Congo, així com a la mina Urubu, a Minas Gerais (Brasil), i als dipòsits de tàntal de Ungursai i Ognevka, al Kazakhstan.

## Referències

* ↑ «Rankamaite» (en anglès). Mindat. [Consulta: 15 abril 2017].

## Enllaços externs

* Galeria d'imatges
# Ramon Alemany de Cervelló i de Querol

Ramon Alemany de Cervelló i de Querol (? - Mallorca, 1230) va ser un cavaller català del llinatge dels Cervelló.

## Orígens familiars

Era fill de Guerau Alemany V de Cervelló i de Berenguera de Querol. Era germà Guillem I de Cervelló.

## Matrimoni i descendents

Desconegut. Fills:
* Guillem II de Cervelló

## Biografia

El 1217 assistí a la reconciliació entre Jaume I i Guerau IV de Cabrera, pretendent al Comtat d'Urgell. Feu edificar un hospital dins del Monestir de Santes Creus, d'on foren monjos els seus fills Bernat i Alemany.
Participà en la Croada contra Al-Mayûrqa en la Host de Guillem II de Bearn i Montcada conjuntament amb el seu nebot Guerau VI de Cervelló, fill del seu germà i hereu Guillem I de Cervelló, que havia mort el 1227. Ambdós, oncle i nebot, moriren durant la campanya l'any 1230 víctimes de la Pesta que s'escampà per tota l'illa fruit de la podridura dels cossos dels musulmans morts i no enterrats.

## Possessions territorials

En ser fadristern no heretà la baronia de Cervelló, sinó que fou baró de Querol, Montagut, Pontils, Pinyana, Montclar, Selmella i Santa Perpètua de Gaià.

## Vegeu també

* Host de Guillem II de Bearn i Montcada a Mallorca
* Croada contra Al-Mayûrqa

## Referències

* ↑ «Ramon Alemany de Cervelló i de Querol». Gran Enciclopèdia Catalana. Barcelona: Grup Enciclopèdia Catalana.
# Ratpenat frugívor de Handley

El ratpenat frugívor de Handley (Artibeus amplus) és una espècie de ratpenat estenodermatini que viu a Colòmbia, Guyana i Veneçuela.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Projecte Mutopia

El Projecte Mutopia (en anglès, Mutopia project) és un projecte que té com a objectiu elaborar un catàleg virtual de partitures de la música clàssica que són de domini públic i de llicència Creative Commons. Mutopia és, en molts sentits, un complement al projecte Ovation Press, encara que els dos no estan relacionats entre si. Una de les diferències principals consisteix que el Projecte Mutopia es compon majorment d'un repertori per a piano (gairebé la meitat del seu catàleg abasta l'obra per a piano sol), mentre que Ovation Press prioritza les partitures per als instruments de corda.
En el cas dels dos projectes, les partitures es construeixen amb la col·laboració de voluntaris. Tots dos projectes reescriuen la partitura i no les accepten escanejades. Pel que fa a Mutopia, s'ha d'utilitzar un programa GNU anomenat LilyPond, que és programari lliure. Això fa possible que els documents siguin públics i es generen arxius PDF i MIDI d'alta qualitat, però també hi ha el desavantatge que els catàlegs creixen més lentament.

## Altres projectes de partitures de domini públic

* International Music Score Library Project (IMSLP)
* Choral Public Domain Library
* Werner Icking Music Archive

## Referències

* ↑ Pàgina web de Mutopia: "Detalls de les llicències" (en anglès)
* ↑ Pàgina web de Mutopia: "Com contribuir-hi?" (en anglès)

## Enllaços externs

* Pàgina oficial del Projecte Mutopia
# Puffinus

Puffinus és un gènere d'ocells marins de la família dels procel·làrids (Procellariidae). Aquestes baldrigues habiten a tots els oceans càlids i temperats.

## Llista d'espècies

Aquest gènere està format per 18 espècies:
* baldriga de Christmas (Puffinus nativitatis).
* baldriga pufí (Puffinus puffinus).
* baldriga mediterrània (Puffinus yelkouan).
* baldriga balear (Puffinus mauretanicus).
* baldriga de Bryan (Puffinus bryani).
* baldriga culnegra (Puffinus opisthomelas).
* baldriga de Townsend (Puffinus auricularis).
* baldriga de Newell (Puffinus newelli).
* baldriga inquieta (Puffinus gavia).
* baldriga de Hutton (Puffinus huttoni).
* baldriga d'Audubon (Puffinus lherminieri).
* baldriga persa (Puffinus persicus).
* baldriga tropical (Puffinus bailloni).
* baldriga de les Galápagos (Puffinus subalaris).
* baldriga de Bannerman (Puffinus bannermani).
* baldriga de Heinroth (Puffinus heinrothi).
* baldriga petita (Puffinus assimilis).
* baldriga subantàrtica (Puffinus elegans).

## Referències

* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# El corsari Roig

El corsari Roig (títol original: Swashbuckler) és una pel·lícula dels Estats Units dirigida per James Goldstone i estrenada el 1976. Ha estat doblada al català.

## Argument

La història que té lloc a Jamaica el 1718 quan una banda de pirates, dirigida pel capità "Red" Ned Lynch, s'oposa a un àvid senyor feudal, el malèfic Lord Durant. Aquest últim tira als seus calabossos el responsable del tribunal de justícia i expulsa, robant-li els seus béns, la seva dona i la seva filla Jane Barnet.
Després de moltes voltes, el capità "Red" Lynch s'enamora de Jane Barnet que el convenç d'atacar la fortalesa de Lord Durant, recuperar el seu tresor i alliberar el seu pare.
La pel·lícula ha estat rodada a Mèxic i en el galió Golden Hind, una rèplica de la Golden Hind comandada pel capità Francis Drake de 1577.

## Repartiment

* Robert Shaw: capità "Red" Ned Lynch
* James Earl Jones: Nick Debrett
* Peter Boyle: Lord Durant
* Geneviève Bujold: Jane Barnet
* Beau Bridges: major Folly
* Geoffrey Holder: Cudjo Quadrill
* Avery Schreiber: Polonski
* Tom Clancy: Mr. Moonbeam
* Anjelica Huston: dona de cara ombrívola
* Bernard Behrens: Sir James Barnet
* Dorothy Tristan: Alice
* Mark Baker: jugador de luth
* Kip Niven: Willard Culverwell
* Tom Fitzsimmons: Caporal
* Louisa Horton: Lady Barnet
* Sid Haig: pirata
* Robert Ruth: pirata barbut
* Bob Morgan: Pirata
* Jon Cedar: Capità pirata
* Diana Chesney: Landlady
* Manuel DePina: servidor de Barnet
* Alfie Wise: Mariner
* Harry Basch: el venedor de bananes

## Cita

* Lynch: « No sóc un gentleman; sóc un irlandès! »
* Nick: « Un pirata enamorat ?... Com un peix fora de l'aigua: els dos són allà on no haurien d'estar, però només el peix és prou intel·ligent per saber-ho. »

## Referències

* ↑ esadir.cat. El corsari Roig. esadir.cat.
* ↑ «swashbuckler». The New York Times.
# Eleccions legislatives daneses de 1968

Les eleccions legislatives daneses de 1968 se celebraren el 23 de gener de 1968. El partit més votat foren els socialdemòcrates però es formà un govern de coalició de conservadors, Venstre i det Radikale Venstre dirigit per Hilmar Baunsgaard.
| Partit | Líder | Vots | % | Escons | +/- |
| Socialdemokratiet | Jens Otto Krag | 974,833 | 34.2 | 62 | -7 |
| Det Konservative Folkeparti | Poul Clorius Sørensen | 581,051 | 20.4 | 37 | +3 |
| Venstre | Poul Hartling | 530,167 | 18.6 | 34 | -1 |
| Det Radikale Venstre | Hilmar Baunsgaard | 427,304 | 15.0 | 27 | +14 |
| Socialistisk Folkeparti | Aksel Larsen | 174,553 | 6.1 | 11 | -9 |
| Venstresocialisterne (Y) | | 57,184 | 2.0 | 4 | Nou |
| Liberalt Centrum (L) | | 37,407 | 1.3 | 0 | -4 |
| Danmarks Kommunistiske Parti (K) | | 29,706 | 1.0 | 0 | - |
| Danmarks Retsforbund (E) | | 21,124 | 0.7 | 0 | - |
| De Uafhængige (U) | | 14,360 | 0.5 | 0 | - |
| Schleswigsche Partei (S) | | 6,831 | 0.2 | 0 | - |
| Participació | Participació | 89,3% | 89,3% | 89,3% | 89,3% | 89,3% |
| Font | Font | Folketinget.dk | Folketinget.dk | Folketinget.dk | Folketinget.dk | Folketinget.dk |
# Eleccions legislatives daneses de 1975

Les eleccions legislatives daneses de 1975 se celebraren el 9 de gener de 1975. El partit més votat foren els socialdemòcrates i Anker Jørgensen formà un govern de coalició amb el Venstre.
| Partit | Líder | Vots | % | Escons | +/- |
| Socialdemokratiet | Anker Jørgensen | 913,155 | 29.9 | 53 | +7 |
| Venstre | Poul Hartling | 711,298 | 23.3 | 42 | +20 |
| Fremskridtspartiet | Mogens Glistrup | 414,219 | 13.6 | 24 | -4 |
| Det Radikale Venstre | Svend Haugaard | 216,553 | 7.1 | 13 | -7 |
| Det Konservative Folkeparti | Poul Schlüter | 168,164 | 5.5 | 10 | -6 |
| Kristeligt Folkeparti | Jens Møller | 162,734 | 5.3 | 9 | +2 |
| Socialistisk Folkeparti | Gert Petersen | 150,963 | 5.0 | 9 | -2 |
| Danmarks Kommunistiske Parti (K) | | 127,837 | 4.2 | 7 | +1 |
| Centrum-Demokraterne | Erhard Jakobsen | 66,316 | 2.2 | 4 | -10 |
| Venstresocialisterne (Y) | | 63,579 | 2.1 | 4 | +4 |
| Danmarks Retsforbund (E) | | 50,095 | 1.8 | 0 | -5 |
| Participació | Participació | 88,2% | 88,2% | 88,2% | 88,2% | 88,2% |
| Font | Font | Folketinget.dk | Folketinget.dk | Folketinget.dk | Folketinget.dk | Folketinget.dk |
# Ramon de Castellvell

Ramon de Castellvell (†1199), fou bisbe de Barcelona (1189-1199),
Membre del llinatge dels Castellvell, fill de Guillem IV de Castellvell i de Mafalda de Barcelona. Fou preòsit de la seu barcelonina i subscriví l’acta d’elecció del bisbe precedent, Bernat de Berga.
Nomenat bisbe de Barcelona (1189), sostingue un dur litigi amb el monestir de Sant Pere de les Puelles a ausa de la jurisdicció de Montmeló; n’excomunicà l’abadessa i l’afer hagué de ser solucionat pel cardenal Gregori, legat apostòlic, qui els féu signar una concòrdia.Tingué altres conflictes amb el monestir de Santa Eulàlia del Camp, motivats per la definició dels drets parroquials.
Erigí l’altar de la Santíssima Trinitat a la seu de Barcelona i hi traslladà les despulles de sant Oleguer. Consagrà novament l’església de Santa Maria d’Egara (Terrassa). Intervingué en la redacció del decret d’afirmació del catolicisme i d’expulsió dels valdesos dels regnes de Pere I.

## Referències

* ↑ Diccionari d’història eclesiàstica de Catalunya. Barcelona: Claret, 2001. ISBN 84-8297-4612-3.
# Ramon de Cervera

Ramon de Cervera és el nom dels següents personatges:
* Ramon de Cervera (senyor de l'Espluga Jussana): (-1178/82), senyor de l'Espluga Jussana, el Tallat i Passanant
* Ramon de Cervera (senyor de Gebut): (- c.1236), senyor de Gebut
* Ramon de Cervera (abat): abat de Poblet (1224-1229) i bisbe d'Elna (1224)
* Ramon I de Cervera: (-1275), senyor de Juneda i Castelldans
* Ramon II de Cervera: (- c.1305), senyor de Juneda, Castelldans, Puiggròs i Torregrossa
# Ramon de Dalmases i Villavecchia

Ramon de Dalmases i Villavecchia (Barcelona 3 d'octubre de 1897-1983), II marquès de Mura, fou un aristòcrata i bibliòfil català.
Fill de Lluís de Dalmases i Olivart i Isabel Villavecchia i Rabassa.
Es doctorà en Dret i llicencià en Història. Bibliòfil, va reunir una important biblioteca històrica. Va fundar l'Associació de Bibliòfils de Barcelona, de la que en fou el primer president. També fou membre del Consell d'Administració de la Caixa d'Estalvis i Mont de Pietat de Barcelona. El 1930 el rei Alfons XIII va rehabilitar el marquesat de Mura en favor seu i dels seus descendents. El 1944 va formar una societat amb l'arquitecte Francesc de Paula Nebot i Torrens i José Abelló i Calderó amb la finalitat de construir al Palau Robert un hotel i sala d'espectacles. Es va casar en primeres noces amb María Luisa de Olabarría Conde, amb qui va tenir sis fills: José Luis, Isabel, Ramón, Mercedes, Alfonso, i Pablo-Ignacio de Dalmases i de Olabarría. Es va casar en segones noces amb Eugenia G. Perret Magnasco, vídua del Dr. Marcel Junod.

## Obres

* Pequeñas sorpresas del bibliófilo : un caso de estraperlo en el siglo XVII (1945)

## Referències

* ↑ «Naixements (1895-1897). Any 1897.Registre núm.6648 Jutjat "Lonja"». Arxiu Municipal de Barcelona, 03-05-2019.
* ↑ «Ramon de Dalmases i Villavecchia». Gran Enciclopèdia Catalana. Barcelona: Grup Enciclopèdia Catalana.
* ↑ «El Palau Robert». Arxivat de l'original el 2015-09-11. [Consulta: 28 març 2015].

## Vegeu també

* Marquesat de Mura
# Echinolampas ovata

Echinolampas ovata és una espècie de garota o eriçó de mar irregular. S'ha descrit a Sri Lanka, l'Índia i Austràlia. És un animal bentònic que es troba en mars tropicals.

## Referències

* ↑ «WoRMS - World Register of Marine Species - Echinolampas ovata (Leske, 1778)». [Consulta: 16 juny 2017].